Diari Oficial de la Generalitat Valenciana


Sumari del DOGV 9459, del 28-10-2022 (2022/9633)

RESOLUCIÓ de 19 d'octubre de 2022, de la Presidència de la Generalitat, per la qual eximeix a la Mancomunitat Comarcal Marina Alta de l'obligació de mantindre els llocs reservats a personal funcionari amb habilitació de caràcter nacional per un termini de dos anys des de la data d'obtenció de la qualificació de mancomunitat d'àmbit comarcal.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9459

Data del DOGV
:   28-10-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/9633


Data del document
:   19-10-2022

Organisme emissor
:   Presidència de la Generalitat

Tipus de document
:   Resolució

RESOLUCIÓ de 19 d'octubre de 2022, de la Presidència de la Generalitat, per la qual eximeix a la Mancomunitat Comarcal Marina Alta de l'obligació de mantindre els llocs reservats a personal funcionari amb habilitació de caràcter nacional per un termini de dos anys des de la data d'obtenció de la qualificació de mancomunitat d'àmbit comarcal. [2022/9633]  
Per Ordre de 5 de juny de 1998, de la Conselleria de Presidència (publicada en el DOGV número 3282 de 09.07.1998) es va aprovar la creació i exempció de l'obligació de mantindre el lloc de la secretaria de la Mancomunitat Circuit Comarcal de la Marina Alta.  
Per Resolució de 19 de setembre de 2022, de la Secretaria Autonòmica de Cohesió Territorial i Polítiques contra el Despoblament (publicada en el DOGV número 9432 de 21.09.2022), es qualifica la Mancomunitat Circuit Cultural Comarcal Marina Alta com a mancomunitat d'àmbit comarcal amb la denominació de «Mancomunitat comarcal Marina Alta»  
La Mancomunitat Comarcal Marina Alta sol·licita en data 10 d'octubre de 2022 l'exempció de l'obligació de mantindre el lloc de secretaria, subescala de secretaria intervenció, durant dos anys, d'acord amb el que s'estableix en la disposició transitòria segona de la Llei 21/2018, de 16 d'octubre, de mancomunitats de la Comunitat Valenciana.  
  
Vist el que s'estableix en la disposició transitòria segona de la Llei 21/2018, de 16 d'octubre, de mancomunitats de la Comunitat Valenciana, que estableix que des de la data d'obtenció de la qualificació de mancomunitat d'àmbit comarcal, aquestes mancomunitats disposaran d'un termini de dos anys en què podran ser eximides de l'obligació de mantindre els llocs reservats a personal funcionari amb habilitació de caràcter nacional, vist el Decret 92/2021, de 9 de juliol, del Consell, de regulació del personal funcionari amb habilitació de caràcter nacional, que estableix que la classificació d'aquests llocs correspon, en tot cas, al departament del Consell competent en matèria d'administració local, que la realitzarà a proposta de l'entitat local interessada, i de conformitat amb la Resolució de 17 de febrer de 2022, del president de la Generalitat, per la qual es deleguen determinades atribucions en diferents òrgans de l'Administració de la Generalitat (DOGV 21.02.2022) resolc:  
  
Eximir a la Mancomunitat Comarcal Marina Alta de l'obligació de mantindre els llocs reservats a personal funcionari amb habilitació de caràcter nacional per un termini de dos anys des de la data d'obtenció de la qualificació de mancomunitat d'àmbit comarcal, en compliment del que es preveu en la disposició transitòria segona de la Llei 21/2018, de 16 d'octubre, de mancomunitats de la Comunitat Valenciana.  
  
Contra aquesta resolució, que posa fi a la via administrativa, de conformitat amb el que s'estableix en l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
a) Directament recurs contenciós administratiu davant el Jutjat contenciós administratiu de València o davant el jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la seua publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la seua publicació en el Diari Oficial de la Generalitat Valenciana, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no cal interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen fer ús de qualsevol altra via que estimen oportuna.  
  
València, 19 d'octubre de 2022.- El president de la Generalitat, p. d. (R 17.02.2022, DOGV 21.02.2022), la secretaria autonòmica de Cohesió Territorial i Polítiques contra el Despoblament: Elena Cebrián Calvo.